EL PAISATGE DE LA MEVA VIDA

Des de que tinc cinc anys vinc a aquest bonic prat.

Cada dissabte per la tarda la meva àvia i jo, agafàvem una petita cistella i un parell d’entrepans i ens anàvem caminant fins al “Prat dels Secrets”.

Li vam posar aquest nom perquè aquell lloc era on sempre la meva àvia i jo ens explicàvem les coses que ens passaven durant tota la setmana, les bones i les dolentes, les tristes i les alegres. Ens explicàvem els secrets que només pots explicar a una persona en la que pots confiar i a la que estimes molt.

Van passar vint anys i encara seguíem la nostra tradició de cada dissabte, fins el dia en que la meva àvia va posar-se molt malalta per que es feia gran i el seu cor cada vegada estava més feble.

Una tarda, mentres estàvem al “Prat dels Secrets”, amb molta por per el que em podria respondre, li vaig preguntar:

-Àvia, t’estàs morint?

Ella va somriure, com sempre feia, i em va dir:

-Sí, sóc gran i el meu cor cada vegada està més cansat.

Em vaig posar trista i les llàgrimes van sortir dels meus ulls, però de seguida la meva àvia em va agafar les mans i em va dir:

-La mort, és el final de la vida de les persones, però el record sempre hi es dins el teu cor. El meu record sempre estarà amb tu, al teu costat i no caldrà que em vegis per saber-ho.

En aquell moment li vaig donar una gran abraçada i ella em va demanar un favor que jo vaig escoltar amb el cor emocionat:

-M’agradaria que m’enterréssiu al “Prat dels Secrets”, així sempre hi haurà un lloc on saps que podràs venir a recordar les nostres converses, les nostres rialles i els moments inoblidables que em viscut aquí.

Vaig complir el seu desig i des de llavors, cada dissabte, tant si plou o si neva, vaig a visitar-la i a explicar-li els fets que m’han succeït durant la setmana.

Potser no la puc veure però noto la seva presencia al meu costat.